Iċ-Chief of Staff fl-Uffiċċju tal-Prim Ministru Keith Schembri fetaħ libell kontra Daphne Caruana Galizia dwar allegazzjonijiet malafamanti fi blog fejn qalet li permezz ta' kumpanija tiegħu rċieva ammonti kbar ta' flus minn kont bankarju ta' kumpanija ta' persuni konnessi mal-politika fl-Ażerbajġan. Dawn l-allegazzjonijiet huma għal kollox giddieba u bla bażi. Is-Sur Schembri ressaq ukoll rikors sabiex din il-kawża tinstema' b'urġenza. Daphne Caruana Galizia għandha hi wkoll taċċetta li l-każ jinstema' b'urġenza jekk hi verament temmen li l-poplu Malti għandu jkun jaf il-verità.